Nogle gange skal børn og unge med i Familieretshuset. Hvis du skal det, så skal du vide, at du har ret til en bisidder. En bisidder er en voksen, som er ‘neutral’. Det vil sige en person, som ikke er direkte påvirket af skilsmissen. Bisidderen er på barnets side og hjælper med at få dine overvejelser og bekymringer frem. Det kan være en rigtig rar hjælp at få. Hvis du kunne tænke dig en bisidder, så kontakt Børnetelefonen på tlf. 11 61 11. Der sidder en masse voksne klar, som er helt vant til at være bisiddere for børn og unge. Det er helt gratis. Læs meget mere om bisidderordninger på Børnetelefonens hjemmeside her: Bisidder fra BørneTelefonen hjælper med kommunen og Familieretshuset